Cruisefergen ble bygget i 1989 av Wärtsilä Marine ved Perno-verftet i Åbo i Finland. Hun ble opprinnelig levert som bil- og passasjerfergen for svenske Slite (C. B. Myrsten) og satt inn i Viking Line-trafikk på ruten Stockholm–Mariehamn. Høsten 1993 ble skipet lagt opp i Stockholms frihavn og lagt ut for salg. Allerede den gang meldte danske DFDS interesse i skipet, det samme gjorde britiske P&O – som lyktes nesten i å kjøpe skipet – men ble overbudt av malaysiske North Lake (Genting International) som videre sendte skipet til Singapore for ombygging til cruisetrafikk for malaysiske Star Cruises. Under ombyggingen ble interiøret skiftet ut. På bildekk ble det bygget kasino på styrbord side og nye mannskapslugarer på babord side. I tillegg ble det bygget svømmebasseng på akterdekket. Skipet fikk det midlertidige navnet – men etter å ha blitt solgt direkte til Star Cruises på tampen av 1993 – ble hun omdøpt til og satt inn med 3/4-dagers-cruise med utseilinger fra Singapore.